<classify> Na Yusuph Mazimu, BBC SwahiliChanzo cha picha, Getty ImagesWacheza soka kudanganya umri si jambo geni hasa Afrika. Tumeshuhudia miaka na miaka, tumeshuhudia juzi na jana na tunashuhudia leo na tutashudia hata kesho. Hili limekuwa tatizo sugu likijengeka kwa muda mrefu na kushika mizizi.Wako wachezaji ambao ukiziona sura zao na maumbo yao ukiambiwa na umri wao, unaweza kubisha mpaka kupigana. Haviendani, hata mtoto mdogo anaweza kubaini.Lakini bahati mbaya hasa barani Afrika, kwa kiasi kikubwa tunategemea vyeti na hati za kusafiria kupima umri wa mtu, lakini sasa kuanzia kutumika kwa teknolojia ikiwemo Magnetic Resonance Imaging MRI kumeanza kuwaaibisha wadanganya umri.Chanzo cha picha, Getty ImagesUnaweza usiwe na kipimo halisi cha kiwango cha udanganyifu kilichopo Afrika, lakini ni dhahiri shahiri udanganyifu unaoonekana ni wa kiwango cha aibu kwenye macho ya fuatiliaji wengi wa mchezo wa soka.Nchi wanachama wa Shirikisho la kandanda la Afrika ya kati UNIFFAC, na nchi za magharibi ni watuhumiwa wakubwa. Taifa la Chad limekua taifa la hivi karibuni kutoka ukanda huo kubainika kudanganya umri kwenye mechi za kufuzu kwa Kombe la Mataifa ya Afrika kwa vijana chini ya umri wa miaka 17 zilizoanza Januari 12 nchini Cameroon.Lakini siku chache tu kabla ya Chad, wenyeji Cameroon ililazimika kuwatimua wachezaji wake kabla ya kuanza kwa michuano hiyo baada ya kubainika kudanganya umri. Rais wa shirikisho la soka nchini humo Samuel Etoo , aliamuru hivyo.Mkala hii imebeba madhui yaliyotoka kwenye mitandao ya kijamii. Tunaomba ruhusa yako kabla kitu chochote hakija pakiwa, sababu wanaweza wakawa wanatumia Cookies na tekinolojia nyingine. Unaweza ukasoma sera sera ya kutumia cookies katika mitandao ya kijamii kabla ya kukubali. Kutazama maudhui haya chagua accept and continueMwisho wa Twitter ujumbeHaipatikani tenaHilo pia limewakuta DR Congo ambão kati ya wachezaji 40 wachezaji 25 walidanganya umri. Ni aibu, si tu kwa Chad, DRC na Cameroon, ni aibu kwa Afrika.Huko nyuma nchi za Nigeria, Ghana, Tanzania na Kenya ziliwahi kuumbuka kwa udaganyifu wa umri. Pia wachezaji tisa kutoka nchi za Congo-Brazzaville, Ivory Coast na Nigeria, watatu kila nchi waliondolewa kwenye michuano ya Afrika ya Vijana wenye umri wa chini ya miaka 17 nchini Morocco ya mwaka 2013, baada ya vipimo vya kifundo cha mkono vya MRI kuonyesha kuwa wamevuka kikomo cha umri. Somalia yenyewe iliondolewa kabisa.Kiungo Nurdin Bakari wa Yanga wakati huo aliwahi kubainika na yeye kudanganya umri na kuigharimu timu ya Taifa ya vijana ya Tanzania U-17, Serengeti Boys kutupwa nje ya mashindano.Nigeria iliaibishwa na MRI kwenye michuano ya Kombe la Dunia la wachezaji wa chini ya miaka 17 ya 2013. Tatizo ni kubwa na Kipimo cha Magnetic Resonance Imaging MRI kinawaumbua.Chanzo cha picha, Getty ImagesUdanganyifu wa umri limekua donda sugu hasa kwa nchi za Afrika na Asia, ambapo sasa mbali na cheti cha kuzaliwa na hati ya kusafiria, kumekua na teknolojia kadhaa zinatumika kubaini umri wa mchezaji. Mojawapo kubwa inayokubalika inaitwa MRI.Hiki ni kipimo kisicho cha upasuaji kinachotumika kuchunguza sehemu mbalimbali za mwili, kikitumia mawimbi ya redio, sumaku na kuunganishwa na kompyuta itakayotengeneza picha ambayo itaonyesha sehemu husika inayochunguzwa.Ni mashine yenye sehemu kuu mbili, ya kwanza ni kitanda ambacho mgoonjwa analala na mtabo wenyewe abapo mgonjwa huingizwa kuchunguzwa tatizo lake. Inaweza kuchunguza seheu mbali mbali za mwili kama moyo, gifo, ini, mapafu,ubongo, bandama, maini, figo, utumbo, kibofu, kongosho, mishipa na maeneo mengine ya viungo vya mwili.Kwa mantiki ya umri, hupima kiganja cha mkono wa kulia na hutoa majibu ya kiwango cha umri ambacho muhusika anaweza kuwa nacho.Si rahisi kuidanganya na haiana madhara kwa sababu MRI hazitumii mionzi na majibu yake yanaaminika kisayansi.Chanzo cha picha, Getty ImagesShirikisho la soka ulimwenguni FIFA, limeruhusu kila njia halali kutumika kubaini umri wa wachezaji hasa wanaoshiriki mashindano yanayohitaji mchezaji wa umri fulani ili kuleta fair play.Ukitaka kupata matokeo yasiyo na mashaka ni kuwa na timu zinazoshirikisha wachezaji hasa vijana wenye umri unaolingana ama kukaribia. Mara nyingi vita ya umri unazohusu timu za vijana, kuanzia umri chini ya miaka U15,U17,U19,21 na U23.Ukishavuka umri huo, suala la umri linakosa nguvu kwa mantiki ya FIFA, lakini kwa mantiki ya vilabu vinaweza kuzingatia linapofila suala la mikataba.Huwezi kumsajili mchezaji mzee na kumpa mkataba mnono, lakini pia, hawezi kuku offer kukupa unachotaka kwa muda mrefu sababu umri umemtupa mkono, anasema Jumanne Alfred, aliyewahi kucheza soka Tanzania miaka ya 1990s na 2000s.Kwa sababu MRI ni mashine inayoanza kutumika zaidi kwa sasa, haitachukua muda kushuhudia waafrika wengi wakiaibishwa hasa vijana, kama tulivyoshuhudia juma hili kwa timu za taifa za Cameroon,DRC na Chad.  <topic>: MICHEZO 